Dota 2

Το Dota 2 είναι βιντεοπαιχνίδι MOBA που αναπτύχθηκε και διανεμήθηκε από τη Valve Corporation. Είναι η συνέχεια του ομώνυμου παιχνιδιού DOTA (Defense of the Ancients) το οποίο ήταν διάσημος χάρτης για το Warcraft III: Reign Of Chaos και το Warcraft III: The Frozen Throne. Το παιχνίδι κυκλοφόρησε τον Ιούλιο του 2013 για τα Microsoft Windows, Linux και MAC OS X.

Ο σκοπός στο Dota 2 για κάθε παίχτη της κάθε ομάδας είναι να καταστρέψει την βάση της αντίπαλης ομάδας. Το παιχνίδι δεν είναι συνεχές αλλά αποτελείται από πολλά παιχνίδια μικρών διαστημάτων. Ο κάθε παίχτης λειτουργεί έναν χαρακτήρα που ονομάζεται "Ήρωας" και πρέπει να βοηθάει στις ομαδικές μάχες και αρχικά να συμμετέχει στις μάχες των λωρίδων και με αυτόν τον τρόπο να βοηθήσει την ομάδα του να κερδίσει το παιχνίδι. Ο τρόπος παιχνιδιού έχει επηρεαστεί άμεσα από τον χάρτη του Warcraft III DOTA. Επιπλέον πληροφορίες: Έχει προγραμματιστεί και έχει δημοσιευθεί από την Valve, έχει σχεδιασθεί από τον Ice Frog και έχει διευθυνθεί από τον Erik Johnshon.

Τρόπος παιχνιδιού
To Dota 2 συνδυάζει παιχνίδι στρατηγικής πραγματικού χρόνου, στα αγγλικά RTS (Real-Time-Strategy), γιατί ο αρχικός χάρτης είχε φτιαχτεί στο Warcraft III, ένα RTS παιχνίδι, και έχει χαρακτηριστικά βιντεοπαιχνιδιού ρόλων, σε στοιχεία όπως η ικανότητα να ανεβαίνεις επίπεδα, να αγοράζεις καινούργια αντικείμενα και να αναβαθμίζεις τον ήρωά σου όσο εξελίσσεται το παιχνίδι. Οι παίκτες εναντιώνονται μεταξύ τους σε δύο ομάδες, τους Radiant και τους Dire. Στον χάρτη υπάρχουν τρεις λωρίδες, μια στην αριστερή πλευρά του χάρτη, μία στην δεξιά και μία στην μέση και οι παίκτες έχουν να διαλέξουν ανάμεσα σε 117 ήρωες με διαφορετικούς ρόλους και ειδικές ικανότητες. Σε κάθε λωρίδα υπάρχουν 2 πύργοι οι οποίοι όταν καταστραφούν σε οδηγούν στην βάση του αντιπάλου. Ανά χρονικά διαστήματα σε κάθε λωρίδα βγαίνουν ομάδες από τέρατα για κάθε ομάδα για να βοηθήσουν στην καταστροφή της αντίπαλης βάσης και σκοτώνοντάς τα αποκτάς χρυσό για να αγοράσεις καινούργια αντικείμενα και να αναβαθμίσεις τον παίκτη σου. Κάθε ομάδα έχει πέντε παίκτες προσπαθώντας να προστατέψουν τους πύργους τους ή όπως λέγονται στο παιχνίδι "Ancients" και την βάση τους ενώ προσπαθούν να καταστρέψουν αντίπαλα κτήρια.

Στο παιχνίδι το συνάλλαγμα είναι ο χρυσός, 1 κομμάτι χρυσός δίνεται σε κάθε παίκτη ανά δευτερόλεπτο αλλά χρυσός μπορεί να αποκτηθεί και σκοτώνοντας τα τέρατα των λωρίδων, ή τα τέρατα της ζούγκλας που δεν ανήκουν σε καμία ομάδα (Η ζούγκλα βρίσκεται ανάμεσα στις λωρίδες και περιέχει τέρατα και ένα μυστικό μαγαζί. Άλλος τρόπος να αποκτήσεις χρυσό είναι σκοτώνοντας αντίπαλους ήρωες η σκοτώνοντας τον Roshan, το πιο δυνατό τέρας στον χάρτη που συνήθως θέλει πολλαπλούς ήρωες για να σκοτωθεί και ανταμείβει όλα τα μέλη μιας ομάδας όταν νικηθεί.

Επαγγελματικός ανταγωνισμός
Σε διάφορα μέρη του κόσμου υπάρχουν επαγγελματικές ομάδες που αγωνίζονται για μεγάλα χρηματικά ποσά, με το πιο πρόσφατο συμβάν να είναι το MLG, που ήταν το μεγαλύτερο τουρνουά Dota 2, ενώ τουρνουά Dota 2 έχουν διεξαχθεί σε μεγάλες εκδηλώσεις όπως το GAMESCOM 2011, το DreamHack και το Electronic Sports World Cup.

7.00 Update

Στο καινούριο update το οποίο εξέδωσε η Valve στο κοινό στις 12 Δεκεμβρίου του 2016, το παιχνίδι αλλάζει ριζικά, σε πολλά επίπεδα. Επίσης, υπάρχει η προσθήκη ενός νέου ήρωα ονομαζόμενος ως Monkey King, ο οποίος είναι χαρακτήρας της κινεζικής μυθολογίας.

Βιντεοπαιχνίδια του 2013
Βιντεοπαιχνίδια MOBA
Βιντεοπαιχνίδια των Windows
Βιντεοπαιχνίδια των Mac OS
Βιντεοπαιχνίδια του Linux
Βιντεοπαιχνίδια που έγιναν κόμικς
Βιντεοπαιχνίδια με ισομετρικά γραφικά
Βιντεοπαιχνίδια φαντασίας
Συνέχειες βιντεοπαιχνιδιών